भारत ने नौसेना का जहाज INS कृपाण वियतनाम को तोहफे में दिया, रक्षा मंत्री ने किया था ऐलान
Breaking News Headlines Update; Dainik Bhaskar Breaking News Headlines Today, India and World Latest Pictures Videos, Pictures, and More From Dainik Bhaskar.  अरुणाचल प्रदेश के तवांग में शनिवार सुबह 6:56 बजे 3.3 तीव्रता का भूकंप आया। नेशनल सेंटर फॉर सीस्मोलॉजी के मुताबिक, भूकंप का केंद्र धरती से 5 किमी नीचे था।
नौसेना प्रमुख एडमिरल आर हरि कुमार ने शनिवार को नौसेना का जहाज INS कृपाण वियतनाम पीपुल्स नेवी को तोहफे के रूप में दिया। रक्षा मंत्री ने 19 जून,2023 को आईएनएस कृपाण स्वदेश वियतनाम को उपहार में देने की घोषणा की थी। आईएनएस कृपाण अपनी अंतिम यात्रा में भारत से वियतनाम के लिए 28 जून,2023 को रवाना हुआ था और 8 जुलाई,2023 को वियतनाम के कैम रॉन पहुंचा था। यह पहली बार है कि भारत ने किसी मित्र विदेशी देश को पूरी तरह से परिचालन वाला कार्वेट सौंपा है। 
आज की अन्य प्रमुख खबरें...
महाराष्ट्र में ठाणे जिले के भयंदर में पहाड़ी से पत्थर सड़क पर गिरे, कोई हताहत नहीं
महाराष्ट्र के ठाणे जिले के भयंदर शहर में शनिवार को एक पहाड़ी से पत्थर टूटकर सड़क पर गिर गए। डिजास्टर मैनेजमेंट सेल के चीफ यासीन तड़वी ने कहा कि घटना भायंदर पाड़ा इलाके में दोपहर करीब 2.30 बजे हुई। इस घटना में कोई घायल नहीं हुआ। उन्होंने कहा कि स्थानीय फायर ब्रिगेड और RDMC की एक टीम मौके पर पहुंची और सड़क से पत्थरों को हटा दिया। घटनास्थल पर JCB मशीनों का इस्तेमाल किया गया।
असम 1 लीटर से कम की पैकेज्ड ड्रिंकिंग वॉटर बॉटल्स पर बैन लगाएगा, 2 अक्टूबर से लागू होगा फैसला
असम सरकार ने 2 अक्टूबर से 1 लीटर से कम की पैकेज्ड ड्रिंकिंग वॉटर बॉटल्स बैन करने का फैसला किया है। मुख्यमंत्री हिमंत बिस्वास सरमा ने कैबिनेट बैठक के बाद यह जानकारी दी। उन्होंने कहा कि अक्टूबर 2024 से राज्य में 2 लीटर से कम की बॉटल्स भी बैन कर दी जाएंगी।
आतंकी यासीन मलिक की सुरक्षा में चूक के मामले में तिहाड़ प्रशासन ने 4 अफसरों को सस्पेंड किया
दिल्ली की तिहाड़ जेल प्रशासन ने कश्मीरी आतंकी यासीन मलिक की सुरक्षा में चूक के मामले में 4 अफसरों को सस्पेंड किया है। इनमें एक डिप्टी सुपरिंटेंडेंट, 2 असिस्टेंट सुपरिंटेंडेंट और एक अन्य अधिकारी शामिल है। सॉलिसिटर जनरल तुषार मेहता ने होम सेक्रेटरी अजय भल्ला को चिट्‌ठी लिखकर सवाल उठाया था कि सुप्रीम कोर्ट के बुलाए बिना शुक्रवार को यासीन को कोर्ट क्यों ले जाया गया था। इसके बाद तिहाड़ प्रशासन ने ये कदम उठाया। पूरी खबर पढ़ें...
ED ने मनी लॉन्ड्रिंग केस में छत्तीसगढ़ की IAS अधिकारी रानू साहू को गिरफ्तार किया
छत्तीसगढ़ की IAS अफसर रानू साहू को प्रवर्तन निदेशालय (ईडी) ने शनिवार को मनी लॉन्ड्रिंग के केस में गिरफ्तार किया। ED ने उन्हें रायपुर कोर्ट में पेश कर 14 दिन की रिमांड मांगी है। शुक्रवार (21 जुलाई) देर रात तक रानू साहू के सरकारी आवास में ईडी की टीम ने छापेमारी की थी। इस छापेमारी में मिले अहम सबूतों के मुताबिक रानू साहू करोड़ों के हेरफेर में शामिल थीं, फिलहाल मामले की जांच जारी है। पूरी खबर यहां पढ़ें...
दिल्ली एयरपोर्ट पर 10 करोड़ रुपए की विदेशी करेंसी पकड़ी गई; 3 यात्रियों के खिलाफ मामला दर्ज
दिल्ली एयरपोर्ट पर शुक्रवार को 10 करोड़ रुपए की विदेशी करेंसी पकड़ी गई। ताजिकिस्तान के 3 यात्रियों से 7 लाख 20 हजार डॉलर और 4 लाख 66 हजार यूरो जब्त किए गए। इसकी भारतीय रुपए में कीमत 10 करोड़ रुपए है। तीनों यात्रियों के खिलाफ विदेशी करेंसी की तस्करी का मामला दर्ज किया गया है।
असम के नागांव में पकड़ी गई 5 करोड़ रुपए की हेरोइन, 3 गिरफ्तार
असम के नागांव में पुलिस ने शुक्रवार को 5 करोड़ रुपए के ड्रग्स जब्त किए। इसके साथ 3 आरोपियों को गिरफ्तार भी किया गया। पुलिस ने 800 ग्राम हेरोइन बरामद की, जो साबुन के 60 डिब्बों में रखी हुई थी, जब्त की।
अरुणाचल प्रदेश के तवांग में 3.3 तीव्रता का भूकंप
अरुणाचल प्रदेश के तवांग में शनिवार सुबह 6:56 बजे 3.3 तीव्रता का भूकंप आया। नेशनल सेंटर फॉर सीस्मोलॉजी के मुताबिक, भूकंप का केंद्र धरती से 5 किमी नीचे था।
बिहार में गोलीबारी हुई, दो की मौत कई घायल
बिहार के मुजफ्फरपुर में गोलीबारी हुई, जिसमें 2 लोगों की मौत हो गई और कुछ लोग घायल हो गए। स्थानीय लोगों ने बताया कि 4 लोग बाइक पर आए थे। वे गोलीबारी करने लगे। गोली लगने से आशुतोष साही की मौके पर ही मौत हो गई और उनके बॉडीगार्ड को भी गोली लगी है।
जो बाइडेन ने अमेरिकी नौसेना के नेतृत्व के लिए एडमिरल लिसा फ्रैंचेटी को चुना
अमेरिकी राष्ट्रपति जो बाइडेन ने नौसेना का नेतृत्व करने के लिए एडमिरल लिसा फ्रैंचेटी को चुना है। अगर उनके नाम की पुष्टि हो जाती है तो वे नौसेना के इतिहास में यह जिम्मेदारी संभालने वाली पहली महिला होंगी।
ट्रम्प के सीक्रेट फाइल्स केस की सुनवाई अगले साल 20 मई को होगी
अमेरिका के पूर्व राष्ट्रपति डोनाल्ड ट्रम्प के सीक्रेट डॉक्यूमेंट्स घर ले जाने के मामले की सुनवाई अगले साल 20 मई को होगी। अमेरिका की डिस्ट्रिक्ट जज ऐलीन कैनन ने शुक्रवार को यह जानकारी दी है।